CELEX: 62020TN0475
Language: sl
Date: 2020-08-09 00:00:00
Title: Zadeva T-475/20: Tožba, vložena 9. avgusta 2020 – LE/Komisija

30.11.2020   
            
            
               SL
            
            
               Uradni list Evropske unije
            
            
               C 414/36
            
         
      Tožba, vložena 9. avgusta 2020 – LE/Komisija
      (Zadeva T-475/20)
      (2020/C 414/57)
      Jezik postopka: angleščina
      
         Stranki
      
      
         Tožeča stranka: LE (zastopnik: M. Straus, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Sklep Komisije C(2020) 3988 final z dne 9 junija 2020, z njim povezane sklep in bremepise ter njegovo izvršitev in implementacijo s strani Komisije in morebitnih pooblaščenih organov v skladu s členom 299 PDEU razglasi za nične;
               
            
                  —
               
               
                  odloči o drugih ukrepih ali sprejme druge ukrepe, za katere Splošno sodišče meni, da so pravični in primerni; in
               
            
                  —
               
               
                  Komisiji naloži plačilo stroškov postopka, vključno z nagrado odvetnika.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja naslednje tožbene razloge.
      
                  1.
               
               
                  Potek časa in neobstoj presoje upoštevnih dejstev:
                  
                              —
                           
                           
                              Komisija je brez popolne preglednosti za preglede in za to, da je tožeči stranki omogočila, da vloži dodatne zahteve po informacijah, in/ali za to, da je ugodila njenim zahtevam po informacijah in obrazložitvi, potrebovala več kot 5 let. Poročanje Komisije je bilo nepopolno, nenatančno in ni bilo v skladu z zakonodajo o ocenjevanju in preverjanju subvencij ter nadzoru nad njimi.
                           
                        
            
                  2.
               
               
                  Enako obravnavanje in preglednost:
                  
                              —
                           
                           
                              Sporazum je bil odpovedan brez utemeljenega razloga in Komisija ni upoštevala dejstva, da v sporazumu ni bila predvidena nikakršna odpoved.
                           
                        
            
                  3.
               
               
                  Načela dobrega javnega upravljanja:
                  
                              —
                           
                           
                              Komisija ni ravnala v skladu z načeli dobrega javnega upravljanja, t. j. odgovornim vodenjem javnih zadev in odgovornim upravljanjem javnih sredstev.
                           
                        
            
                  4.
               
               
                  Nezadostna obrazložitev in neenako obravnavanje:
                  
                              —
                           
                           
                              Sklep in z njim povezan sklep nista prepričljivo in natančno obrazložena ter nista pregledna in odprta. Poleg tega so bili ukrepi izvedeni v nasprotju z načelom enakega obravnavanja.
                           
                        
            
                  5.
               
               
                  Načelo dobrega upravljanja:
                  
                              —
                           
                           
                              Komisija se je zgolj nenehno sklicevala na svoje prejšnje sklepe, ki naj prav tako ne bi bili obrazloženi in naj ne bi temeljili na načelu dobrega upravljanja in drugih navedenih načelih. Zato načela, ki se uporabljajo v postopku odločanja, niso bila zadostno upoštevana.
                           
                        
            
                  6.
               
               
                  Pomanjkanje informacij:
                  
                              —
                           
                           
                              Tožeča stranka ni prejela nobenih poročil in pregledov, niti kopije revizijskega poročila, tako da ni mogla preveriti in oceniti opravljenih izračunov, ugotovitev in obrazložitve.